3rd one day Australia Target - 296
మూడో వన్డే: ఆసీస్ టార్గెట్ - 296
ఆసీస్ తో జరుగుతున్న మూడో వన్డేలో టీమిండియా 50 ఓవర్లలో ఆరు వికెట్లు కోల్పోయి 295 పరుగులు చేసింది.
TNN | Updated:
Jan 17, 2016, 12:54PM IST
మెల్ బోర్నో: ఆసీస్ తో జరుగుతున్న మూడో వన్డేలో టీమిండియా నిర్ణీత 50 ఓవర్లలో ఆరు వికెట్లు కోల్పోయి 295 పరుగులు చేసింది. విరాకట్ కోహ్లీ (117) సెంచరీతో కదం తొక్కడంతో భారత్ ఈ స్కోర్ చేయగల్లింది. కోహ్లీకి మరో ఎండ్ నుంచి థావన్ (68) , రహానే(50) హాఫ్ సెంచరీలతో చక్కటి సహకారాన్ని అందించారు. ఒకనొక దశలో కోహ్లీ దూకుడు చూసి భారత్ భారీ స్కోర్ సాధింస్తుందని అనుకున్నారు. అయితే స్కోర్ బోర్డును ముందుకు కదిలించే ప్రయత్నంలో హాస్టింగ్ బౌలింగ్ లో కోహ్లీ వెనుదిరిగాడు. ఆ తర్వాత వచ్చిన ధోనీ(23) పరుగులు చేసి పర్వాలేదనిపించాడు. అయితే మిడిల్ ఆర్డర్ విఫలమవడంతో భారత్ మూడొందల మార్క్ ను దాటలేక పోయింది. మరోవైపు విజయానికి ఆసీస్ 296 పరుగులు చేయాల్సి ఉంది. కంగారు బ్యాట్స్ మెన్లను భారత బౌలర్లు కట్టడి చేస్తారా లేదా అనేది మరికొన్ని గంటల్లో తేలనుంది. ఈ మ్యాచ్ లో గెలిస్తే టీమిండియా సిరీస్ కోల్పోకుండా ఆశలు సజీవంగా ఉంచుకుంటుంది. ఓడితే ఇక అంతే సంగతులు.